paragraph_text: Veliki vojvoda je naslov koji se rabi u Zapadnoj Europi, a posebno u germanskim zemljama za pokrajinske suverene. Veliki vojvoda je protokolarni rang ispod kralja i iznad suverena kneza. Veliki vojvoda je također uobičajen i potvrđen prijevod za velikog princa u jezicima koji ne prave razliku između prinčeva koji su monarhova djeca (npr. njemački Prinz) i vladajućih prinčeva (npr. njemački Fürst). Engleski i francuski jezik također rabe sintagmu velikog vojvode na taj način. Naslov velikog vojvode prevedena kao veliki princ i sam naslov velikog vojvode imaju očito različita značenja i zasebnu pozadinu. Usporedi s člankom o velikom princu. Teritorij kojim vlada veliki vojvoda zove se velika vojvodina ili veliko vojvodstvo.